Вялікі Шлёпа

**Вялікі Шлёпа** (ад расейск. «*шлёпать*»; таксама вядомы як проста **Шлёпа** або **Вялікі расейскі кот**) — сэрыя інтэрнэтных жартаў з каракалам па імі Гоша. У ангельскамоўным сэгмэнце Інтэрнэту вядомы як **Флопа** ()**** або **Вялікі Флопа** ().

## Кот
Сапраўдная мянушка каракала — Гоша. Ён нарадзіўся 21 сьнежня 2017 году ў кіеўскім кашачым гадавальніку. Ва ўзросьце чатырох месяцаў яго набыла сям’я Бондаравых — Андрэй і Ялена — з Масквы. У сьнежні 2019 году ўладальнікі каракала апублікавалі ў сваім Інстаграме здымак, дзе ён ляжыць на падваконьніку разам зь іншым катом — Жорам. Гэты здымак у будучыні стаўся першым шаблёнам для мэмаў з каракалам.

Гоша важыць блізу 30 кіляграмаў, харчуецца сырым мясам і любіць крэвэткі. У чэрвені 2021 году сеў на дыету.

Апрача каракала ў сям’і Бондаравых жывуць каты — Жора и Мацьвей.

## Папулярнасьць і мэмы

На здымак каракала зважалі аўтары іранічных інстаграмных акаўнтаў, якія спачатку далі Гошу мянушку «big sahnr» (або проста «sahnr»). У студзені 2020 году за свае вялікія вушы Гоша атрымаў мянушку Big Floppa (от  — «пляскач»), пад каторай надалей атрымаў вядомасьць. У лютым 2020 году быў апублікаваны першы жарт, які набраў вялікую папулярнасьць — дэматыватар з адрэгаваным здымкам Гошы, дзе ён паказаны без вушэй.

Выява распаўсюдзілася па іншых акаўнтах, якія спэцыялізуюцца на інтэрнэтных мэмах. Да траўня жарты са Шлёпам распаўсюдзіліся за межы Інстаграму — мэмы пра Каракала сталі публікаваць у Твітэры і на Рэдыце. Улетку жарт дайшоў і да расейскамоўнага сэгмэнту, дзе, подля аналёгіі з Big Floppa, Гоша атрымаў мянушку Вялікі Шлёпа.

Збольшага жарты з Гошам выкарыстоўваюць для шчытпостынгу. Каракал таксама ня раз станавіўся героем фатажабаў. Напрыклад, твар Шлёпы дадавалі на скрыншоты зь відэагульняў, вокладак часопісаў, дадавалі яму пісталеты, капелюшы й іншыя аксэсуары, каб жарты можна было выкарыстоўваць як выявы-рэакцыі. Таксама Гошу часта малююць як рэпэра — імаверна, праз тое, што яго ангельскамоўная мянушка Big Floppa падобная да псэўданімаў амэрыканскіх выканаўцаў. Часам у жартах са Шлёпам выкарыстоўваецца малюнак ня Гошы, а іншых катоў, рысяў або сэрвалаў.

Да канца 2020 году вакол Шлёпы ўтварылася мноства фанацкіх супольнасьцяў і акаўнтаў на Reddit, ува «ЎКонтакце», Твітэры і Інстаграме.Хоць сумарны лік падпісантаў не перавышае 50 тысячаў, у гэтых супольнасьцях каракала ўважаюць за «крыніцу перайманьня» і «лідэра моладзі», а таксама кожную пятніцу адзначаюць «пятніцу Шлёпы». У камэнтарах да публікацыяў гаспадароў Гошы карыстальнікі цікавяцца жыцьцём Каракала, выказваюць зьдзіўленьне ягонымі памерамі, усяляк абгульваюць ягоную мянушку.

У 2020-2021 гадох зьявіліся жарты, дзе Шлёпая «распавядае» пра тое, як правільна рыхтаваць пяльмені, і пра тое, што зьдзяйсьняў ваенныя злачынствы. Шлёпы ў жартах, таксама, мае своеасаблівага «ворага» — сьфінкса Бінгуса. У беларускамоўным сэгмэнце Шлёпа распавядаў рэцэпт калдуноў, а таксама ствараліся жарты, дзе Шлёпа — беларускі патрыёт і змагар за незалежнасьць Беларусі і вяртаньне беларускіх этнічных земляў.

У траўні 2021 году фанаты каракала пачалі пісаць у мэсэнджарэх сваім бацькам  «*Глядзі, гэта Шлёпа, вялікі расейскі кот. Як ён табе?*», а потым публікавалі іхную рэакцыю ў сябе ў профілі сацыяльных сетак. Найбольш папулярным здымкам у такіх апытаньнях стаў «Шлёпа ў ваннай». Гэты флэшмоб набраў вялікую папулярнасьць у расейскамоўным сэгмэнце Інтэрнэту. Пазьней нарадзілася іншая варыяцыя жарту: «*Мам, глядзі, гэта Хасьбік*» з дагестанскім блёгерам Хасбулою Магамэдавам.

29 чэрвеня 2021 году карэспандэнт тэлеканалу «Дождж» Марыя Барзунова ўзяла інтэрвію ў Шлёпы: у ім яго гаспадары распавялі пра каракала і ягоную папулярнасьць.

## Прадукцыя са Шлёпам
У 2020 годзе фанаты Гошы папрасілі ў сям’і Бондаравых дазвол на выкарыстаньне яго выявы ў розных прадуктах. Такім чынам, у продажы зьявіліся кубкі, статуэткі і кубікі з Big Floppa. Вясной 2021 году ў краме Google Play зьявілася праграма, прысьвечаная Шлёпе. Гульня складаецца са здымкаў Гошы, які зь ціскам зьмяняе выраз твару на «гаварлівы» і выдае розныя гукі.

## Крыніцы

## Вонкавыя спасылкі
* Беларускія каты (тут можна пабачыць жарты са Шлёпам па-беларуску)

Катэгорыя:Інтэрнэт-мэмы
Катэгорыя:Нарадзіліся 21 сьнежня
Катэгорыя:Нарадзіліся ў 2017 годзе